
U Bosni i Hercegovini mljekarstvo ima dugu tradiciju i istoriju proizvodnje. Nakon proteklog rata, mnogobrojni međunaddoni projekti su bili usmejreni na razvoj ove grane proizvodnje. S druge strane resorna ministarstva poljoprivrede, kako na entiteskom, tako i na kantonalnom/lokalnom nivou izdvajaju značajna sredstava iz svoji budžeta za razvoj ovoga sektora. Ovo je bila jedna od vodilja zbog kojega smo izabrali baš ovu sektorsku granu za analizu lanca vrijednosti u našem projektu. Cilj nam je pomoći daljni razvoj ove proizvodnje, budući da i pored vaeć spomenuti izdvajanja, imamo smanjenje primarnih proizvođača koji se bave vom proizvodnjom. 
U Bosni i Hercegovini, danas proizvodnja sira učestvuje u proizvodnom programu tek sa nekih 3 do 4%, a proizvodnja maslaca  0.20%.

U budućnosti treba dati veći značaj dugotrajnijim mliječnim proizvodima i proizvodima sa dodanom vrijednošću. Tako da treba očuvati tradicionalnu proizvodnji i poduzimati mjere u cilju standardizacije i zaštite geografskog porjekla i originalnosti nekih tipova sira.

Na pijacama uglavnom se prodaje sir i kajmak kao domaći tradicionalni proizvodi.
Razvoj proizvodnje mlijeka u Bosni i Hercegovini u narednom periodu moguće je pod slijedećim  uslovima:
· Osigurati dugoročnu stimulativnu otkupnu cijenu mlijeka,

· Osigurati stalne i povoljne izvore kreditiranja,

· Stalan sistem poticaja i naknada,

· Efikasna pomoć stručnih službi (savjetodavna, stočarsko-selekcijska, veterinarska i agroekonomska),

· Uspostavljanje veze sa poslovnim subjektima prerađivačke industrije i industrijom stočne hrane,

· Uspostavljanje povezanosti sa drugim srodnim privrednim granama,

· Zakonskim propisima odrediti kriterije kvaliteta proizvoda, posebno rasplodnih goveda i uvesti praksu plaćanja prema EU mjerilima,

· Omogućiti konkurenciju domaćih i stranih uzgojnih programa,

· Poboljšanje higijenskih uslova na farmama.
I. Socijalni uticaj proizvodnje mlijeka i položaj farmera
Struktura poljoprivredne proizvodnje u Bosni i Hercegovini je neravnomjerno raspoređena i nepovoljna. Na strukturu razvoja poljoprivrede utiče i složeno društveno uređenje zemlje. Bosna i Hercegovina je država, koja se prema Opštem okvirnom sporazumu za mir u Bosni i Hercegovini sastoji od entiteta Federacije Bosne i Hercegovine (51% teritorije) i Republike Srpske (49% teritorije). 

Federacija Bosne i Hercegovine je entitet koji se sastoji od deset kantona/županija (koji se dalje administrativno dijele na 79 opština) a to su Unsko-sanski, Posavski, Tuzlanski, Zeničko-dobojski, Bosansko-podrinjski, Srednjobosanski, Hercegovačko-neretvanski, Zapadno-hercegovački, Sarajevski i Kanton/Županija br.10. Zakonodavnu vlast čini Parlament Federacije BiH, koji se sastoji od Predstavničkog/Zastupničkog doma i Doma naroda. Izvršnu vlast vrše predsjednik i dva potpredsjednika Federacije BiH, kao i Vlada Federacije BiH.

Republika Srpska je entitet koji se administrativno dijeli na regije (Banja Luka, Doboj, Bijeljina, Pale i Trebinje), a regije se dalje dijele na 62 opštine. U Republici Srpskoj zakonodavnu vlast vrši Narodna Skupština Republike Srpske i Vijeće naroda. Izvršnu vlast vrše predsjednik i dva potpredsjednika Republike Srpske, kao i Vlada Republike Srpske.

Teritorij Brčkog koji je bio pod arbitražom, nije pripao ni Federaciji BiH ni Republici Srpskoj, već je odlukom Međunarodne arbitražne komisije za Brčko stavljen krajem 2000. godine pod upravu države Bosne i Hercegovine kao zaseban distrikt. Distrikt Brčko ima svoju vlastitu multietničku vladu sa izabranom skupštinom, izvršnim odborom, sudstvom i policijskim snagama. Ovo je bitno da bi se razuljeo i složeni sistem izrade strategija razvoja poljoprivrede, kao i način isplate podsticaja, koji su u različitim djelovima zemlje, pod različitim nadležnostima.

Slika 1. Mapa BiH
Jedan od problema je i ne postojanje tačnih podataka, ni o proizvodnji, broju proizvođača, pa čak i prerađivača, što uvelike otežava dobijanje jasnije slike o problemima i izazovima u proizvodnji. Kroz ovaj projekat pokušat ćemo da dobijemo zajedničku sliku i iskažemo koji su zajednički problem poljoprivrednih proizvođača na cijeloj teritoriji BiH. Kroz radionice i razgovore sa svim učesnicima u lancu, od baze na gore, pokušat ćemo da dobijemo jasniju sliku i što preciznije podatke od samih aktera. 
U okviru stočarske proizvodnje proizvodnja mlijeka u Bosni i Hercegovini je jedna od najvažnijih poljoprivrednih grana. U razvijenim zemljama tržišne privrede osnovni motiv proizvodnji mlijeka postala je dobit. Učešće stočarske proizvodnje u vrijednosti ukupne poljoprivredne proizvodnje iznosi oko 40 %. Osnovni problemi sa kojima se susreće stočarstvo i stočarska proizvodnja u Bosni i Hercegovini su mala proizvodnja, prekomjerni uvoz, nepovoljna struktura proizvodnje, niske otkupne cijene mlijeka i veoma nizak standard proizvođača koji su na rubu egzistencije. Proizvodnja mlijeka u BiH, nažalost, još uvijek je nerazvijena, neorganizovana i često ne zadovoljava potrebe prerade industrijskih mljekarskih kapaciteta. Pored ovog u poljednje vrijeme, povećanim ulaganjima pojedini proizvođači mljeka ulažu dodatna sredstav u razvoj svojih farmi i njihoviu modernizaciju. Pozitivno je što danas veći dio proizvedenog kravljeg mlijeka ispunjavaju kriterije kvaliteta, posebno higijenske kriterije ispravnosti u skladu sa zahtjevima međunarodnih standarda i propisa o kvalitetu. Prerada mlijeka (kao i tržište) te potrošnja mlijeka i mliječnih proizvoda, posljedica je nepovoljnog privrednog stanja, pada životnog standarda i kupovne moći, ali i nedovoljne educiranosti potrošača o značenju mlijeka i mliječnih proizvoda u svakodnevnoj ishrani. Drugi problem predstavlja i iseljavanje radno sposobnog stanovištva i ne dorečena zakonsak regulativa, koja bi podstakal otvaranje malih prerađivačkih objekta. Dominantan proizvodni sistem predstavljaju mala poljoprivredna gazdinstva (do 5 krava) koja se bave mješovitom stočarskom proizvodnjom, s primarnim ciljem zadovoljavanja vlastitih potreba. Uslovi za stočarsku proizvodnju, sa stanovišta obezbjeđenja obima i kvaliteta stočne hrane su povoljni. Nepovoljna je struktura obradivih površina koja se nalazi u posjedu poljoprivrednih proizvođača, mali i iscjepkani posjedi. Promjenama u strukturi sjetvenih površina i povećanim prinosima, može se obezbjediti veća proizvodnja krmnog bilja, a sami time i jeftinija proizvodnja stočne hrane. U proizvodnji kabaste i koncentrovane stočne hrane mogu se ostvariti pozitivne promjene koje predstavljaju solidnu osnovu za rast stočarske proizvodnje. Na proizvodnju mlijeka utiču agroekološki klimatski faktori, stepen razvoja privrede, vjerske strukture stanovništva te tradicijski aspekt navika konzumiranja mlijeka i mliječnih prerađevina. O pasmini krava, mjerama selekcije i tehnologiji proizvodnje zavisi nivo produktivnosti, kvalitet kravljeg mlijeka te rentabilnost proizvodnje. Bosna i Hercegovina je jedna od rijetkih europskih zemalja koja, usprkos pogodnim uslovima za govedarsku proizvodnju, ne proizvodi dovoljno mlijeka za svoje potrebe. 
Stoga strateški cilj u proizvodnji mlijeka mora biti bolje iskorištenje komparativnih prednosti i postojećih resursa radi ostvarenja proizvodnje dovoljne za domaće tržište. Ovdje treba posebno naglasiti, da samodovoljnost nije strateški cilj, već posljedica boljeg iskorištavanja postojećih komparativnih prednosti za proizvodnju mlijeka. Prevladavaju gazdinstva, siromašna zemljištem i kapitalom, niske proizvodnje s malim brojem krava po gazdinstvu. Potreba za razvojem, nameće okrupnjavanje posjeda i gradnju novih, savremenih mliječnih farmi. Da bi se povećala proizvodnja mlijeka na gazdinstvima potreban je znatan kapital. Ako povećanje gazdinstva bude zavisilo od finansijskog uspjeha samih gazdinstava i o vlastitom investiranju uz sadašnje uslove, proizvodnja mlijeka će se i dalje smanjivati. Ne postojanje bankarskog sistema, zatim ne riješeni imovinsko-pravni odnosi, često dovode da se proizvođači zadužuju u mikrokreditnim organizacijama po nepovoljnim kamatnim stopama, koje poljoprivredna proizvodnja ne može da izdrži. U svijetu neprepoznatljivosti i globalizacije potreban je velik zaokret koji će pravilno vrjednovati i cijeniti svakog seljaka i svaku kravu, zaokret koji će poticati seljake da i dalje obrađuju zemlju, njeguju ruralnu sredinu i snabdijevaju nas kvalitetnim domaćim proizvodima. S druge strane u uslovima ekstenzivne proizvodnje mlijeka postoji opasnost i rizik od nedovoljnog higijenskog kvaliteta mlijeka u odnosu na broj mikroorganizama i somatskih ćelija, na sadržaj dozvoljenih količina rezidua antibiotika, hormona i drugih zabranjenih materija. Stoga sirovo svježe kravlje mlijeko, kao komercijalno mlijeko koje se isporučuje tržištu za daljnju preradu i korištenje, mora zadovoljavati uslove kvaliteta propisane prema međunarodnim standardima. Europska unija donijela je 1992. propise - direktive o uslovima proizvodnje i prodaje sirovog mlijeka, preradi mlijeka i proizvodnji mliječnih proizvoda (Directive 46/92., Milk and milk product quality, health and hygiene). U praksi među članica EU postoje neke razlike u primjeni propisa o higijenskoj ispravnosti, ali samo u odnosu na način obračuna i plaćanja mlijeka. Bosna i hercegovina još nije uskladila u potpunosti zakone o higijenskom minimumu uslova za proizvodnju , koje bi mogli poboljšati direktnu prodaju mlijeka i mliječni proizvoda. Problem predstavlja i zabrana prodaje termički ne pređenih proizvoda, što posebnoutiče na proizvodnju tradicionalnih proizvoda, kao i direktnu prodaju mlijeka stanovništu. Republika Srpska je donjela pravilnik koji bi trebao urediti ovu oblast, ali još uvijek, zbog ne efikasnog sitema nije u pravoj funkciji, kao i neki od kantona u Fedraciji BiH. Upotreba i potrošnja mlijeka zavisi od stepena razvoja pojedine zemlje, kupovnoj moći, prehrambenim navikama i standardu stanovništva. U razvijenim privredama, preko 90 % proizvedenog mlijeka isporučuje se tržištu i prodaje mljekarama. U nerazvijenim zemljama produktivnost je na niskom nivou, a mlijeko se pretežno koristi za prehranu u domaćinstvima ili se jedan dio, kroz mliječne proizvode, plasira na lokalna tržišta. Razvijene zemlje iz domaće proizvodnje mlijeka i mliječnih proizvoda osiguravaju ukupne godišnje potrebe, a višak izvoze. U međunarodnu trgovinu mlijekom i mliječnim prerađevinama mogu se uključiti samo oni proizvođači koji osiguravaju određeni asortiman i poznatu robnu marku, i koji u oštroj konkurenciji mogu ponuditi povoljnije prodajne cijene. Trenutno 11 mlijekara mogu izvoziti proizvode na tržište EU. Visina dobiti osnovni je faktor rasta proizvodnje mlijeka po kravi i povećanja mliječnih farma. Iz povećanja proizvodnje mlijeka po kravi i povećanja mliječnih farma proizišlo je niz novih odnosa na području odnosa goveda i zemljišta, odnosa u proizvodnji i potrošnji mlijeka. Poređenje proizvodnje mlijeka u Bosni i Hercegovini, može se povezati za konstataciju o proizvodnji mlijeka u Hrvatskoj - Većina gospodarstava funkcionira kao stečena društvena kategorija, a ne poslovni sustav, govedarska proizvodnja im je tradicija, način života, a manje poslovna djelatnost. Očit je niski stupanj iskorištenja proizvodnog potencijala po grlu, najčešće zbog neprimjerene hranidbe i smještaja. Izbor pasmine kao sredstva za proizvodnju nije profiliran i neprimjeren je mogućem intenzitetu proizvodnje (Caput, 2003.). Hranidba životinja ima veliki utjecaj na profitabilnost obiteljskih poljoprivrednih gospodarstava s muznim kravama. Kako je u proizvodnji mlijeka specifična struktura troškova koja može biti različita za svaki kraj i sustav proizvodnje, u orijentacijskoj strukturi troškova (Caput, 1996.) najveći iznos predstavlja cijena krme koja se kreće između 45 i 60% ukupnih troškova. U normalnim uvjetima poslovanja troškovi hranidbe u proizvodnoj cijeni 1 kg mlijeka iznose 50- 55%, što znači da se smanjivanjem troškova hranidbe može značajnije poboljšati ekonomičnost proizvodnje mlijeka (Uremović, 2004.). Analize ekonomske uspješnosti farma pokazuju da dostatno velik dohodak mogu stvoriti samo krave visoke proizvodnje na dovoljno velikim farmama (Conrado i sar., 1993.) Postojeći obim biljne proizvodnje je preduslov za pripremu dovoljne količine stočne hrane kao osnovnog faktora za kvalitetan uzgoj stoke. Iz tog razloga neophodno je u stočarstvu povećati stočni fond, moderniziovati proizvodne kapacitete radi poboljšanja kvaliteta proizvoda i omogućiti prehrambenu sigurnost stanovništva u što većoj mjeri domaćim konkurentnim poljoprivrednim proizvodima. 
Jednako tako je cilj stvoriti uslove za proizvodnju ekoloških proizvoda, koja predstavlja budućnost u poljoprivrednoj proizvodnji imajući u vidu da je zahtjevno Europsko tržište prepoznalo vrijednost poljoprivrednog proizvoda proizvedenog na ekološki način. Bosna i Hercegovina ima značajne biološke resurse pogodne za ekološku poljoprivredu, koja daje značajan prilog promjenama u gospodarenju i eksploataciji životinjskih i biljnih proizvoda na ekološko prihvatljiv način. 
U zadnjih deset godina značajne su promjene u sistemima stočarske proizvodnje odnosno u eksploataciji i gospodarenju životinjama. Promjene su prije svega posljedica izmijenjene vlasničke strukture, primjene Zakona o poljoprivredi, Zakona o poljoprivrednom zemljištu i Zakona o poticajima u poljoprivredi i ruralnom razvoju. Tome treba pridružiti zakone, koji uređuju uslove proizvodnje, a to je Zakon o stočarstvu, Zakon o veterinarstvu, te Zakon o dobrobiti životinja. Ciljevi i mjere politike izmijenjene vlasničke strukture su povećanje veličine porodičnih poljoprivrednih gazdinstava, odnosno okrupnjavanje posjeda putem prodaje ili zakupa poljoprivrednog zemljišta u vlasništvu države. Poslovna politika je usmjerena na isticanje domaće konkurentne proizvodnje u zadovoljenju potreba za prehrambenim proizvodima kao i "proširenja" poljoprivrednih ciljeva na sveukupni seoski prostor, što je na tragu savremenih određenja u EU. Pravci djelovanja poljoprivredne politike za restrukturiranje poljoprivrednog sektora moraju biti: 
- porodična gazdinstva kao središnja mjesta proizvodnje, 
- specijalizacija proizvodnje (izgradnja i adaptacija farmi), 
- pomoć usmjerena vitalnim komercijalnim gazdinstvima koja se bave stočarskom proizvodnjom, 
- osavremenjivanje proizvodnih kapaciteta, agrotehničkih i agroekonomskih postupaka,
 -poticanje mlađih porodičnih gazdinstava, (stručno osposobljavanje i informisanje poljoprivrednika), 
- visoko iskorištenje proizvodnih potencijala životinja, veća primjena znanja i edukacija farmera, 
- jačanje uloge poljoprivrednih proizvođača na tržištu poljoprivrednih proizvoda, 
- poticanje ugovaranja što je moguće većeg obima proizvodnje s prehrambenom industrijom, 
- provedba novčanih poticaja i naknada u poljoprivredi, 
- provedba selekcijskog rada u stočarstvu, 
- savjetodavna podrška, 
- povećanje efikasnosti djelovanja upravnih i stručnih službi te zadruga i udruženja u poljoprivredi, - osigurati što bezbolnije prilagođavanje poljoprivrednih gazdinstava kretanjima cijena poljoprivredno-prehrambenih proizvoda na međunarodnom tržištu,
 - ublažiti negativne posljedice liberalizacije trgovine u skladu s pravilima Europske Unije i Svjetske trgovačke organizacije. 
Govedarska proizvodnja najznačajnija je grana stočarstva i jedna je od najvažnijih grana ukupne poljoprivredne proizvodnje. Osim što se u sistemu govedarske proizvodnje osiguravaju značajni proizvodi (mlijeko i meso) njezina je važnost posebno naglašena zbog komplementarnosti s ratarskom proizvodnjom. Uz to što su goveda veliki potrošači ratarskih proizvoda oni u značajnoj mjeri doprinose prirodnom povećanju plodnosti tla. Kako bi govedarska proizvodnja postala konkurentna na otvorenom tržištu i u cijelosti zadovoljila domaće potrebe za mlijekom i mesom nužno je u govedarstvu uspostaviti nove proizvodne sisteme koji će svojom veličinom proizvodne jedinice, nivoom proizvodnje te primjenom tehnološkog procesa moći nositi s proizvodnim sistemima drugih razvijenih stočarskih zemalja. Proces smanjivanja proizvodnih kapaciteta u govedarstvu otvara, naglašeniju proizvodnu specijalizaciju proizvođača i to na proizvodnju mlijeka i tov junadi. Unatoč velikom padu broja krava, u odnosu na razdoblje prije rata oživljava proizvodnja kravljeg mlijeka i to po osnovi određene intenzifikacije u proizvodnji i većoj godišnjoj produkciji po kravi. Takođe treba istaći i da su prerađivački kapaciteti mliječne industrije u BiH uglavnom u vlasništvu multinacionalnih kompanija, koje prate europske i svjetske trendove cijena mlijeka. Otkupna cijena mlijeka u Bosni i Hercegovini uglavnom prati promjene cijena na tržištu EU. Značajno je i to da su gotovo sve mljekare u Bosni i Hercegovini cijenu mlijeka utvrđivale na osnovu sadržaja masti i proteina i kvalitetne klase mlijeka u skladu sa pravilnikom o kvalitetu sirovog mlijeka. Tokom 2015. godine Evropska komisija je potvrdila da je kontrolni sistem sigurnosti hrane u BiH uspostavljen u skladu sa EU zahtjevima, operativan i efikasan, čime su stečeni uslovi za izvoz mlijeka i mliječnih proizvoda na evropsko tržište, a BiH stavljena na listu zemalja kojima je dozvoljen izvoz mlijeka i proizvoda od mlijeka na evropsko tržište. U okviru stočarske proizvodnje proizvodnja mlijeka u Bosni i Hercegovini je jedna od najvažnijih poljoprivrednih grana i ima vrijednost od oko 300 miliona na godišnjem nivou. Pored toga proizvodnja sirovog mlijeka i mliječnih proizvoda predstavlja socijalnu sigurnost i sigurnost prihoda stanovništva u ruralnim područjima. Pored toga što postoje značajni kapaciteti i povoljni prirodni uslovi za razvoj proizvodnje mlijeka, proizvodnja je još uvijek u većem dijelu zasnovana na ekstenzivnoj proizvodnji koja ne zadovoljava visoke EU standarde po pitanju sigurnosti proizvoda

Mlijeko proizvodi oko 9.000 poljoprivrednih proizvođača u BiH, koji od toga u cijelosti ili djelimično ostvaruje egzistencijalne prihode domaćinstva.
Pad broja proizvođača je evidentan iz godine u godinu. Koa posljedica smanjenja broja proizvođača imamo i gašenje ruralnih sredina, jer u pravilo gdje nema stočarske proizvodnje nema ni sela.

Ovdje je vidljiv veliki utjecaj proizvodnje mlijeka i samih proizvođača na socijalne odnose u svojim sredinama. Gdje se nalaze farme, tu imamo i nešto povoljniju infrastrukturu i osnove za život pojedinaca i same zajednice. Farmeri samostalno više ulažu u svoje lokalne sredine i poboljšavaju kvalitetu života u ruralnim zajednicama. 

Bez obzira na sve poteškoće, proizvodnja mlijeka pokazuje održivost u dugoročnom smislu, jer trenutni proizvođači dosta ulažu tehnološki u svoju proizvodnju mlijeka i poboljšanje standarda života. Sve više ulazi upotreba robota i savremenih tehnologija držanja, naručito kod mladih proizvođača, koji dugoročno žele da se bave ovim poslom. Ovo se posebno odnosi na mlade proizvođače, koji žele sebi da olakšaju poslove i ne boje se novih tehnologija. Drugi razlog uvođenja robota je nedostatak radne snage, koji se posebno ogleda u ovome sektoru. Iako smo svjedoci danas, da je jako viskoka nabavna cijena robota, to ne odlaže da se sve više poljoprivrednika odlučuje da investira u njih.

Postoji dosta problema, najviše oko raspodjele zemljišnih resursa što najčešće onemogućava rast farmi i povećanje proizvodnje mlijeka, uz istovrmenu smanjenje troškova poslovanja.

Socijalni apsekti pored svih problema osigurava dugoročnu održivost i ostanak ove proizvodnje.

II. Ekonomski uticaj proizvodnje mlijeka u BiH

Da bismo krenuli u daljnju razmatranje prvo da predstavimo brojčano stanje muznih krava u BiH.

	Godina
	Federacija BiH
	Republika Srpska

	2002
	142.000
	143.000

	2003
	153.000
	131.000

	2004
	157.000
	137.000

	2005
	157.000
	141.000

	2006
	158.000
	150.000

	2007
	150.000
	145.000

	2008
	155.000
	157.000

	2009
	154.000
	146.000

	2010
	145.555
	124.000

	2011
	140.555
	120.000

	2012
	137.910
	110.000

	2013
	135.785
	109.000

	2014
	135.233
	108.000

	2015
	135.710
	108.000

	2016
	132.626
	106.000

	2017
	129.000
	101.000

	2018
	125.405
	96.000

	2019
	113.360
	89.500

	2020
	110.615
	81.720

	2021
	115.512
	89,450


Tabela 2. Broj muznih krava
 (Izvor: Federalni zavod za statistiku, Republički zavod za statistiku  Republike Srpske)

Podatke od zavoda za statistiku treba uzeti sa rezervom, obzirom na informaciju prilikom posjete inspekcije FVO (Food Veterinary Office EU) 2013. godine, Agencija za identifikaciju životinja je dostavila podatak o brojnom stanju muznih krava u Bosni i Hercegovini i taj broj je bio 109.425 muznih krava.

U periodu od 2002. godine do 2008. godine prema podacima zavoda za statistiku došlo je do kontinurianog povećanja broja muznih grla. Tako da je najveći broj muznih grla u BiH registrovan 2008. godine (312.000). Od 2008. godine broj muznih krava je u stalnom padu., tako da je po podacima ukupan broj muznih krava u 2020. godini u BiH 192.335.

Obzirom da je po rasploživim podacima Zavoda za statistiku Republike BiH iz 1990. godine, broj muznih krava iznosio 623.000. Mora se istaći da je u tom periodu bilo manje prerađivačkih kapaciteta za mlijeko i da je bila znatno manja količina otkupljenog sirovog mlijeka.

Grafikon 1. Broj muznih krava u Bosni i Hercegovini
(Izvor: Federalni zavod za statistiku, Republički zavod za statistiku Republike Srpske)

Primarna proizvodnja mlijeka je strateška grana poljoprivrede u Republici Srpskoj, Federaciji BiH i Brčko distriktu BiH i osnov razvoja ovog sektora. Uzgoj muznih grla, proizvodnja sirovog mlijeka i mliječnih proizvoda predstavlja veliki socijalni oslonac i sigurnost prihoda stanovnika ruralnih područja širom zemlje. Oko 9.000 poljoprivrednih proizvođača u BiH proizvodi mlijeko za tržište, čime se iz ove proizvodnje u cjelosti ili djelimično ostvaruju egzistencijalni prihodi domaćinstva.

Mljekarska industrija koja broji oko 23 mljekara (podatci o broju prerađivačkih kapaciteta variraju do 20 -35), od kojih 11 izvozi proizvode na evropsko tržište, ostvaruje godišnji prihod veći od 500 miliona KM i zapošljava oko 2.000 osoba.

Proizvodnja sirovog svježeg mlijeka u BiH kao jedna od najznačajnijih stočarskih proizvodnji ima mala odstupanja i oscilacije kada je u pitanju količina i vrsta mlijeka. Nekoliko posljednjih godina proizvodnju sirovog mlijeka odlikuje stabilnost proizvodnje nešto veća od prosječnih 600 miliona litara. Dominantna je proizvodnja sirovog kravljeg mlijeka koja u prosjeku ima udio od 97% u ukupnoj proizvodnji sirovog mlijeka, zatim u znatno manjem procentu su zastupljene proizvodnja ovčijeg i kozjeg mlijeka.
Procjenjuje se da je tokom 2023. godine proizvedeno oko 616 miliona litara sirovog kravljeg mlijeka te je proizvodnja zabilježila neznatno povećanje od 2%. Iako se broj muznih krava smanjio za 29 hiljada grla ili 14% u periodu od 2019 do 2023. godine, povećanje produktivnosti odnosno unaprjeđenje mliječnosti muznih grla od 3.455 litara po grlu uticala je na stabilnost proizvodnje od 600 milion litara godišnje.

Proizvedeno sirovo mlijeko usmjereno je na otkup i to u prosjeku 40-45%, dok značajnije   količine mlijeka (do 60%) završe u preradi na samim gazdinstvima odnosno proizvodnji sira, kajmaka, kiselog mlijeka i dr. i koriste se za sopstvenu potrošnju ali i prodaju na tržištu/pijacama.
Količina sirovog kravljeg mlijeka koju su proizvođači isporučili mljekarama u 2023. godini je iznosila 260.214 tona i neznatno je veća za 3% u odnosu na prethodnu godinu. Otkupna cijena sirovog kravljeg mlijeka u 2023. godini je iznosila 0,90 KM/litru, i bila je viša za 0,20 KM po litri odnosno za 29% u poređenju sa prosječnom godišnjom otkupnom cijenom mlijeka iz prethodne godine koja je iznosila 0,70 KM.

Ukupna količina mlijeka i mliječnih proizvoda koju su mljekare u BiH proizvele u toku 2023. godine je iznosila 219.260 tona te je zabilježen pad ukupne proizvodnje za 5% u poređenju sa proizvodnjom iz prethodne godine. Struktura proizvodnog programa mljekara je godinama ista te je konzumno mlijeko (punomasno, obrano, djelimično obrano mlijeko) i dalje vodeći proizvod sa učešćem većim od 60% u ukupnoj proizvodnji. Proizvodnja visoko vrijednih proizvoda poput kravljeg sira, maslaca te fermentisanih proizvoda se povećala tokom 2023. godini dok je proizvodnja konzumnog mlijeka smanjena.

Djelatnost prerade mlijeka i mliječnih proizvoda u ukupnom izvozu poljoprivredno- prehrambenih proizvoda u 2023. godini ima udio od 13%, u uvozu prosječno oko 6%, i deficitu oko 3%.
Uvoz mlijeka i mliječnih proizvoda na tržište BiH u 2023. godini je iznosio 229 miliona KM i neznatno je veći u poređenju sa prethodnom godinom za 2%. Dok je uvoz stagnirao, izvoz mlijeka i mliječnih je zabilježio rast od 15%. Spoljnotrgovinski bilans mlijeka i mliječnih proizvoda je negativan, s tim da je u toku 2023. godine manji je za 10%. Stopa pokrivenost uvoza izvozom mlijeka i mliječnih proizvoda u 2023. godini je iznosila 56% i veća je za 5%.

U uvozu mlijeka i mliječnih proizvoda struktura je sledeća: dominira uvoz sira sa učešćem od 50%, zatim slijedi pavlaka sa 14%, mlijeko ima udio od 8%, maslac 7%, jogurt 6% i ostali fermentisani proizvodi 6%, surutka 5%, mliječni namazi 3%, i mlijeko u prahu 2%. U izvozu mlijeka i mliječnih proizvoda dominira izvoz konzumnog mlijeka sa učešćem od 55%, zatim slijedi izvoz fermentisanih proizvoda (mlaćenica, kiselo mlijeko i dr. ) sa učešćem od 14%, potom sir sa 12%, jogurt 10%, pavlaka 5%, mliječni namazi sa 4%, maslac 1%, te mlijeko u prahu i surutka manje od 1%. Konzumno mlijeko i ostali fermentisani proizvodi (mlaćenica, kiselo mlijeko i dr) su jedni proizvodi koji imaju suficit u spoljnotrgovinskoj razmjeni dok je kod ostalih proizvoda evidentan deficit.

Najznačajniji trgovinski partneri Bosne i Hercegovine u spoljnotrgovinskoj razmjeni mlijeka i mliječnih proizvoda su zemlje Evropske unije i CEFTA. U prosjeku se oko 79% mlijeka i mliječnih proizvoda iz Bosne i Hercegovine plasira u CEFTA-u i oko 20% na tržište Evropske unije. Što se tiče uvoza mlijeka i mliječnih proizvoda na prvom mjestu je Evropska unija iz koje se u Bosnu i Hercegovinu uvozi u prosjeku oko 87% ovih proizvoda i oko 13% iz CEFTA. Znatno manji procenat mlijeka i mliječnih proizvoda se uvozi i izvozi na treća tržišta.
Oko 90% mlijeka i mliječnih proizvoda se na tržište BiH uveze iz Njemačke, Hrvatske, Mađarske, Srbije, Slovenije i Austrije. U prosjeku oko 93% ukupnog izvoza mlijeka i mliječnih proizvoda se plasira na tržište pet zemalja i to Crnu Goru, Hrvatsku, Sjevernu Makedoniju, Srbiju i Kosovo*. Crna Gora je na prvom mjestu sa vrijednošću izvoza od 51 miliona KM. Izvoz je na ovo tržište u posljednje tri godine (2021-2023) povećan sa 23 miliona KM na 51 milion KM što je za 28 miliona KM ili 124% više.

Proizvodnja sirovog svježeg mlijeka u BiH je kao jedna od najznačajnijih stočarskih proizvodnji ima mala odstupanja i oscilacije kada je u pitanju količina i vrsta mlijeka. Nekoliko posljednjih godina proizvodnju sirovog mlijeka odlikuje stabilnost proizvodnje nešto veća od prosječnih 600 miliona litara. Dominantna je proizvodnja sirovog kravljeg mlijeka koja u prosjeku ima udio od 97% u ukupnoj proizvodnji sirovog mlijeka, zatim u znatno manjem procentu su zastupljene proizvodnja ovčijeg i kozjeg mlijeka. Procjenjuje se da je tokom 2023. godine proizvedeno oko 616 miliona litara sirovog kravljeg mlijeka te je proizvodnja zabilježila neznatno povećanje od 2%

	  Godina
	2019
	2020
	2021
	2022
	2023

	Količina
namuženog
kravljeg

mlijeka (miliona litara)
	581
	591
	584
	603
	616

	Broj muznih krava
	207.318
	194.501
	183.290
	183.745
	178.356

	Količina mlijeka po muznom grlu (litara)
	2.805
	3.036
	3.185
	3.281
	3.455


Tabela 3. Broj muznih krava, namuženo mlijeko i prosječna mliječnost po grlu u BiH  (Izvor: Obrada na osnovu dostupnih podataka nadležnih statističkih institucija

Broj muznih krava je smanjen za 29 hiljada grla ili 14% u periodu od 2019 do 2023. godine. U toku 2023. godine broj muznih krava je iznosio 178.356 grla i 3% je manji u odnosu na prethodnu godinu. Prosječna mliječnost krava u BiH, prema raspoloživim podacima i procjenama u 2023. godine je iznosila 3.455 litara po grlu. Iako se broj muznih krava smanjio u posmatranom periodu povećanje produktivnosti odnosno unapređenje mliječnosti muznih grla uticala je na stabilnost proizvodnje od 600 miliona litara godišnje.

Otkup mlijeka

Proizvedeno mlijeko usmjereno je na otkup i to u prosjeku 40-45%, dok značajnije količine mlijeka (do 60%) završe u preradi na samim gazdinstvima odnosno proizvodnji sira, kajmaka, kiselog mlijeka i dr., ili se koriste za sopstvenu potrošnju i prodaju na tržištu/pijacama. Nizak procenat mlijeka koje se otkupljuje (ispod 50%) ukazuje na ekstenzivnost i nisku tržišnu   orijentisanost domaće proizvodnje sirovog mlijeka. Količina sirovog kravljeg mlijeka koju su proizvođači isporučili mljekarama u 2023. godini je iznosila 260.214 tona i neznatno je veća za 3% u odnosu na prethodnu godinu. Prosječan sadržaj mliječne masti u mlijeku je iznosio 3,9%, a sadržaj proteina 3,4%.

	
	2019
	2020
	2021
	2022
	2023

	Otkup kravljeg mlijeka (tona)
	260.704
	274.570
	278.345
	252.425
	260.214

	Prosječan sadržaj masti(%)
	3,9
	4
	3,9
	3,9
	3,9

	Prosječan sadržaj proteina (%)
	3,3
	3,4
	3,4
	3,4
	3,4

	Otkupna cijena (KM/litar)
	0,60
	0,60
	0,60
	0,70
	0,90


Tabela 4. Otkup sirovog kravljeg mlijeka u Bosni i Hercegovini za period 2019-2023. godina (Izvor: Agencija za statistiku Bosne i Hercegovine)
Prema podacima Agencije za statistiku BiH prosječna godišnja otkupna cijena sirovog kravljeg mlijeka u 2023. godini je iznosila 0,90 KM/litru, i bila je viša za 0,20 KM po litri odnosno za 29% u poređenju sa prosječnom godišnjom otkupnom cijenom mlijeka iz prethodne godine koja je iznosila 0,70 KM. Značajna razlika i to oko 0,30 KM u otkupnoj cijeni mlijeka je evidentna poređenjem otkupne cijene od 0,90 KM sa otkupnom cijenom mlijeka od 0,60 KM koliko je iznosila otkupna cijena u periodu 2019-2021. godina.

Prema podacima Agencije za statistiku BiH u toku 2023. godine individualni poljoprivredni proizvođači su na zelenim pijacama prodali 392.910 litara kravljeg mlijeka u vrijednosti od 795.825 KM, po cijeni od 2,0 KM po litri. Količina kravljeg mlijeka koje su individualni proizvođači prodavali na pijacama u posmatranom periodu se znatno smanjila sa 972.516 litara koliko je prodato tokom 2019. godine, na 392.910 litara u 2023. godini. Prodajna cijena mlijeka na pijacama je do 2022. godine iznosila 1,10 po litru a već u 2022. godini je povećana na 1,60, odnosno na 2 KM tokom 2023. godine.

	
	2019
	2020
	2021
	2022
	2023

	Količina (litara)
	972.516
	486.448
	442.630
	459.033
	392.910

	Vrijednost prodaje (KM)
	1.055.118
	537.651
	497.433
	712.760
	795.825

	Cijena (KM/litar)
	1,1
	1,1
	1,1,
	1,6
	2,0


Tabela 5. Prodaja kravljeg mlijeka na pijacama u BiH (2019-2023. godina) 

(Izvor: Agencija za statistiku Bosne i Hercegovine)
Pojava pandemije COVID 19 od 2019. godine, a zatim i ukrajinska kriza uzrokovale su poremećaje na tržištu energenata, rast inflacije i značajan rast cijena osnovnih inputa poljoprivredne proizvodnje (60%) i stočne hrane što se direktno odrazilo na proizvodnju i preradu mlijeka u BiH. Obzirom na značajan rast cijena osnovnih inputa u proizvodnji mlijeka, povećala se otkupna cijena mlijeka, što je neminovno dovelo i do povećanje prodajne cijene visoko vrijednih proizvoda poput sira i maslaca, jogurta, zatim mlijeka, namaza i ostalih mliječnih proizvoda u prodaji u supermarketima.
Prerada mlijeka i proizvodnja mliječnih proizvoda

U djelatnosti prerade mlijeka i proizvodnje mliječnih proizvoda u BiH posluje 20 mljekara, a njih 11 izvoz mlijeko i mliječne proizvode na evropsko tržište. Ukupni kapaciteti prerade mlijeka su oko 350 miliona litara, a iskorišćenost mljekarskih kapaciteta iznosi u prosjeku oko 60%. Djelatnosti prerade mlijeka i proizvodnje mliječnih proizvoda ostvaruje prosječni godišnji prihod veći od 500 miliona KM i zapošljava oko 2.000 osoba. Udio mljekarske industrije u plasmanu proizvoda na globalno tržište iznosi 13% u ukupnom izvozu poljoprivredno-prehrambenih proizvoda. Mljekare u BiH otkupljuju mlijeko od 9.000 poljoprivrednih proizvođača koji ujedno ostvaruju pravo na premiju za mlijeko.

Ukupna količina mlijeka i mliječnih proizvoda koju su mljekare u BiH proizvele u toku 2023. godine je iznosila 219.260 tona te je zabilježen pad ukupne proizvodnje za 5% u poređenju sa proizvodnjom iz prethodne godine.
	Proizvodi*
	2019
	2020
	2021
	2022
	2023

	Konzumno mlijeko
	150.625
	163.216
	144.869
	130.086
	122.047

	Pavlaka (vrhnje)
	22.594
	21.393
	22.492
	22.951
	23.985

	Fermentisani mliječni proizvodi
	57.677
	49.851
	51.770
	53.644
	55.771

	Maslac i ostali žuto-masni proizvodi
	1.602
	1.867
	1.951
	1.698
	1.920

	Kravlji sir
	7.922
	7.652
	8.527
	8.859
	9.076

	Ukupno
	240.420
	243.979
	229.609
	217.238
	212.799


Tabela 5. Proizvodnja konzumnog mlijeka i ostalih mliječnih proizvoda 2019 - 2023. godina (u tonama) Izvor: Agencija za statistiku Bosne i Hercegovine)
*Podaci o ukupnoj proizvodnji mlijeka i mliječnih proizvoda nisu kompletirani te je ukupno izražena vrijednost umanjena obzirom da ne uključuje podatke o proizvodnji surutke. U periodu izrade ovog izvještaja Agencija za statistiku BiH nije objavila godišnje saopštenje o prikupljanju mlijeka i proizvodnji mliječnih proizvoda za 2023. godinu koje uključuje podatke o proizvodnji surutke.

Struktura proizvodnog programa mljekara je godinama ista te je konzumno mlijeko (punomasno, obrano, djelimično obrano mlijeko) i dalje vodeći proizvod sa učešćem većim od 60% u ukupnoj proizvodnji. Proizvodnja konzumnog mlijeka direktno utiče na trendove ukupne proizvodnje mljekarskog sektora. Proizvodnja visoko vrijednih proizvoda poput kravljeg sira, maslaca te fermentisanih proizvoda povećala se tokom 2023. godine dok je proizvodnja konzumnog mlijeka smanjena.
Spoljno trgovinska razmjena mlijeka i mliječnih proizvoda u peridou 2019 - 2023. godina
Djelatnost prerade mlijeka i mliječnih proizvoda u ukupnom izvozu poljoprivredno- prehrambenih proizvoda u 2023. godini ima udio od 13%, u uvozu prosječno oko 6%, i deficitu oko 3%.

Uvoz mlijeka i mliječnih proizvoda na tržište BiH u 2023. godini je iznosio 229 miliona KM i neznatno je veći u poređenju sa prethodnom godinom za 2%. Dok je uvoz stagnirao, izvoz mlijeka i mliječnih je zabilježio rast od 15%. Izvoz mlijeka i mliječnih proizvoda je bilježio rast nakon 2021. godine te je sa vrijednosti izvoza od 93 miliona povećan na skoro 130 miliona KM tokom 2023. godine što je povećanje od 39%. Istovremeno, uvoz mlijeka i mliječnih proizvoda je sa vrijednosti od 159 miliona KM koliko je iznosio 2020. godine povećan na 229 miliona KM u 2023. godini što je povećanje od 44%
	
	2019
	2020
	2021
	2022
	2023

	Uvoz (miliona KM)
	180
	159
	174
	224
	229

	Izvoz (miliona KM)
	106
	93
	93
	113
	130

	Deficit (miliona KM)
	-74
	-66
	-81
	-111
	-100

	Pokrivenost uvoza izvozom (%)
	59
	59
	54
	50
	56


Tabela 6. Spoljnotrgovinska razmjena mlijeka i mliječnih proizvoda (2019-2023. godina) (Izvor: Agencija za statistiku Bosne i Hercegovine)

Spoljnotrgovinski bilans mlijeka i mliječnih proizvoda je bio negativan tokom posmatranog perioda, s tim da je u toku 2023. godine iznosio oko100 miliona KM i manji je za 10% obzirom da je zabilježen rast izvoza dok je uvoz ostao na skoro istom nivou vrijednosti kao i prethodne godine.

Stopa pokrivenost uvoza izvozom mlijeka i mliječnih proizvoda u 2023. godini je iznosila 56% i veća je za 5%.

U uvozu mlijeka i mliječnih proizvoda struktura je sljedeća: dominira uvoz sira sa učešćem od 50%, zatim slijedi pavlaka sa 14%, mlijeko ima udio od 8%, maslac 7%, jogurt 6% i ostali fermentisani proizvodi 6%, surutka 5%, mliječni namazi 3%, i mlijeko u prahu 2%.

U izvozu mlijeka i mliječnih proizvoda dominira izvoz konzumnog mlijeka sa učešćem od 55%, zatim slijedi izvoz fermentisanih proizvoda (mlaćenica, kiselo mlijeko i dr. ) sa učešćem od 14%, potom sir sa 12%, jogurt 10%, pavlaka 5%, mliječni namazi sa 4%, maslac 1%, te mlijeko u prahu i surutka manje od 1%.
	Mliječni proizvodi
	2019
	2020
	2021
	2022
	2023

	
	Uvoz (miliona KM)

	Mlijeko
	31
	21
	11
	18
	19

	Pavlaka i vrhnje
	21
	17
	22
	37
	32

	Mlijeko u prahu
	3
	3
	2
	3
	4

	Jogurt
	10
	9
	10
	11
	14

	Ostali fermentisani proizvodi
	11
	11
	12
	13
	13

	Surutka
	8
	8
	8
	10
	10

	Maslac
	9
	9
	12
	12
	15

	Mliječni namazi
	5
	4
	5
	6
	7

	Sir
	81
	76
	92
	114
	116

	Ukupno
	180
	159
	174
	224
	229

	
	Izvoz (miliona KM)

	Mlijeko
	61
	66
	60
	65
	71

	Pavlaka i vrhnje
	2
	3
	4
	6
	6

	Mlijeko u prahu
	0,2
	0,5
	0,3
	3,1
	0,3

	Jogurt
	13
	5
	5
	8
	13

	Ostali fermentisani proizvodi
	21
	9
	11
	15
	18

	Surutka
	0,0
	0,0
	0,1
	0,1
	0,0

	Maslac
	0,2
	0,0
	0,0
	0,1
	0,9

	Mliječni namazi
	1
	2
	3
	4
	5

	Sir
	7
	8
	11
	12
	16

	Ukupno
	106
	93
	93
	113
	130


Tabela 7. Uvoz i izvoz mliječnih proizvoda u periodu 2019-2023. godina

(Izvor: Agencija za statistiku Bosne i Hercegovine)

Konzumno mlijeko i ostali fermentisani proizvodi (mlaćenica, kiselo mlijeko i dr) su jedni proizvodi koji imaju suficit u spoljnotrgovinskoj razmjeni dok je kod ostalih proizvoda evidentan deficit.
Najznačajniji trgovinski partneri Bosne i Hercegovine u spoljnotrgovinskoj razmjeni mlijeka i mliječnih proizvoda su zemlje Evropske unije i CEFTA. 
U prosjeku (2019-2023. godina) oko 79% mlijeka i mliječnih proizvoda iz Bosne i Hercegovine se plasira u CEFTA-u i oko 20% na tržište Evropske unije. Što se tiče uvoza mlijeka i mliječnih proizvoda na prvom mjestu je Evropska unija iz koje se u Bosnu i Hercegovinu uvozi u prosjeku oko 87% ovih proizvoda i oko 13% iz CEFTA-e. Znatno manji procenat mlijeka i mliječnih proizvoda se uvozi i izvozi na treća tržišta.
	Zemlje
	2019
	2020
	2021
	2022
	2023

	
	Uvoz (miliona KM)

	Njemačka
	61
	58
	71
	90
	84

	Hrvatska
	38
	41
	39
	47
	54

	Mađarska
	14
	9
	12
	24
	26

	Srbija
	36
	22
	17
	17
	20

	Slovenija
	14
	15
	14
	17
	16

	Austrija
	3
	3
	3
	5
	6

	Ukupno
	166
	147
	157
	200
	205

	
	Izvoz (miliona KM)

	Crna Gora
	35
	28
	23
	38
	51

	Hrvatska
	13
	15
	19
	18
	23

	Sjeverna Makedonija
	16
	17
	17
	19
	22

	Srbija
	38
	24
	19
	21
	14

	Kosovo*
	0
	4
	7
	7
	7

	Ukupno
	102
	88
	84
	102
	118


 Tabela 7. Uvoz i izvoz mlijeka i mliječnih proizvoda prema najznačajnijim trgovinskim partnerima (Izvor: Agencija za statistiku BiH)
Mlijeko je najznačajniji proizvod mljekarske industrije u BiH i izvozni proizvod koji ostvaruje suficit u spoljnotrgovinskoj razmjeni. Udio mlijeka u ukupnom izvozu mlijeka i mliječnih proizvoda iz BiH na globalno tržište ima udio oko 55%, dok je na strani uvoza taj udio znatno manji iznosi svega 8%.

	
	2019
	2020
	2021
	2022
	2023

	Uvoz (miliona KM)
	31
	21
	11
	18
	19

	Izvoz (miliona KM)
	61
	66
	60
	65
	71

	Suficit (miliona KM)
	29
	46
	49
	47
	52


 Tabela 8. Spoljnotrgovinska razmjena mlijeka 2019-2023. godine 
(Izvor: Agencija za statistiku BiH)
Pavlaka (vrhnje) je grupa mliječnih proizvoda koja sa učešćem od 14% u ukupnom uvoza mlijeka i mliječnih proizvoda rangirana na drugo mjesto. Što se tiče izvoza sa učešćem od 5%  u ukupnom izvoz mliječnih proizvoda rangirana je na peto mjesto
	
	2019
	2020
	2021
	2022
	2023

	Uvoz (miliona KM)
	21
	17
	22
	37
	32

	Izvoz (miliona KM)
	2
	3
	4
	6
	6

	Deficit (miliona KM)
	-19
	-14
	-19
	-30
	-25


Tabela 9. Spoljnotrgovinska razmjena pavlake 2019.-2023. godine 
(Izvor: Agencija za statistiku BiH)
Surutka je proizvod koji u ukupnom uvozu mlijeka i mliječnih proizvoda ima mali udio i to 4%, dok je taj udio u ukupnom izvozu mlijeka i mliječnih proizvoda skoro pa zanemariv i iznosi manje od 1%. Surutka koja se uvozi na BiH tržište se uvozi za potrebe prehrambene industrije. Tokom 2023. godine na BiH tržište je uvezeno surutke u vrijednosti od 9,8 miliona KM, što je u poređenju sa prethodnom godinom manje za 5%.

	
	2019
	2020
	2021
	2022
	2023

	Uvoz (miliona KM)
	7,5
	8,2
	8,5
	10,3
	9,8

	Izvoz (miliona KM)
	0,04
	0,03
	0,07
	0,06
	0,04

	Deficit (miliona KM)
	-7,5
	-8,2
	-8,4
	-10,3
	-9,8


Tabela 10. Spoljnotrgovinska razmjena surutke za period 2019.-2023. godina 
(Izvor: Agencija za statistiku BiH)
Vrijednost deficita u 2023. godini je iznosila 9,8 miliona KM i neznatno je za 5% manja nego prethodne godine.

Maslac u ukupnom uvozu mlijeka i mliječnih proizvoda u Bosnu i Hercegovinu u 2023. godini ima udio od 7%, a u izvozu oko 1%. U Bosnu i Hercegovinu je u toku 2023. godine uvezeno 1,2 miliona kg maslaca u vrijednosti od 15,1 milion KM, te je zabilježeno vrijednosno povećanje uvoza za 24%, i količine uvoza za 27%. Tokom 2023. godine na inostrana tržišta iz BiH je izvezeno 0,16 miliona kg maslaca u vrijednosti od 0,9 miliona KM. U ranijim godinama maslac se izvozio sporadično i to u znatno manjim količinama i vrijednostima .
Spoljnotrgovinska razmjena maslaca za period 2019-2023.godina

	
	2019
	2020
	2021
	2022
	2023

	Uvoz (miliona KM)
	9,4
	9,4
	11,7
	12,1
	15,1

	Izvoz (miliona KM)
	0,2
	0,0
	0,0
	0,1
	0,9

	Deficit (miliona KM)
	-9,2
	-9,4
	-11,7
	-12,1
	-14,1


Izvor: Agencija za statistiku BiH

U spoljnotrgovinskoj razmjeni maslaca u posmatranom periodu, se, zbog većeg uvoza od izvoza, bilježi deficit koji je iznosio 14 miliona KM i veći je od deficita ostvarenog u prethodnoj godini za 17%.

Sir i skuta su mliječni proizvodi koji u ukupnom uvozu mlijeka i mliječnih proizvoda imaju najveći procentualni udio i to 51%. Udio sira i skute u ukupnom izvozu mlijeka i mliječnih proizvoda iznosi oko 12%. U periodu nakon 2020. godine bilježi se porast uvoza sira i skute u BiH koji je sa skoro 116 miliona KM koliko je iznosio 2023. godine veći za 52% u poređenju sa vrijednošću uvoza od 76,2 miliona. Takođe, i izvoz sira i skute bilježi porast, te je sa 15,6 miliona KM izvoz u toku 2023. godine bio veći za 8,6 miliona KM ili 123% u poređenju sa 2019. godinom.

Obzirom da je vrijednost uvezenog sira i skute u odnosu na vrijednost izvoza znatno veća kontinuirano je prisutan deficit koji je u 2023. godini iznosio 100 miliona KM i manji je za 2%   

    u poređenju sa deficitom iz prethodne godine. Na manju vrijednost deficita uticao je značajniji rast izvoza od 35%.
	
	2019
	2020
	2021
	2022
	2023

	Uvoz (miliona KM)
	82
	76
	92
	114
	116

	Izvoz (miliona KM)
	7
	8
	11
	12
	16

	Deficit (miliona KM)
	-74
	-68
	-82
	-102
	-100


Tabela 11. Spoljnotrgovinska razmjena sira i skute 2019.-2023.godina
(Izvor: Agencija za statistiku BiH)
Posmatrajući strukturu sireva koji se uvoze na BiH tržište dominira uvoz edamera sa učešćem  u ukupnom uvozu sira od 32%, zatim slijedi gauda sa učešćem od 20%, ostali svježi sir koji ima udio od 11% i tilsit oko 8%.
Posmatrajući sve analizirane podatke možemo zaključiti da mljekarski sektor akumulira velike količine  novca, zapošljava   direktno i indirektno veliki broj osoba. Pored direktnih osoba uključeni u proizvodnju mlijeka tu je i još veći broj indirektnih osoba koje su vezane za ovaj sektor, odnosno pružaju usluge i nabavku sirovina i tehničku pomoć.

Porizvodnja mlijeka pored  značajnih sredstava koji dobija putem subvencija, u budžet vraća znatan iznos kroz uplatu poreza, doprinosa i PDV-a. Farmeri direktno uplaćuju doprinose, ukoiko nisu registrovani ili putem svojih mali obrta diretno. Tu je značajan povrat sredstava kroz uplatu taksi, protivgradne zaštite itd.

Nabavka mehanizacije i ulaganja u tehnološki napradak farmi osigurava znatan broj dodatnih aktera uključenih u ovaj proces.

Zadnji nekoliko godina došlo je do disbalansa u lancu vrijednosti, jer farmeri ostvaruju najmanje prihode od svoje proizvodnje. Trenutno u ovom lancu maloprodaja je u najpovoljnijem položaju i ostvaruju ne zabilježene prihode do sada. Razlika izmešu otkupne i maloprodajne cijene mlijeka se kretala i više od 300% , što je u ovom sektoru do sada bili ne zamislivo. Ranije su ti odnosi varirali od 40 – 50% razlike.

Uvoz mlijeka i mliječnih proizvoda odnosi značaja dio prihoda iz zemlje , a mogao bi se iskoristiti u daljni rast ovoga sektora i razmoj malih proizvođačkih kapaciteta koji bi dali dodatne prihode z aproizvođače mlijeka i bolju održivost sekotra.

Bez obzira na sve navedeno ovaj lanac vrijednosti još uvijek pokazuje dugoročno svoju održivost.
III. Ekološki uticaj lanaca vrijednosti

Poljoprivreda je osnovna ljudska djelatnost koja je vjekovima bila u interakciji između čovjeka i njegovog okruženja. Eksponencijalnim rastom populacije u zadnja dva vijeka došlo je i do promjene načina proizvodnje hrane, te se danas koriste tehnike intenzivne poljoprivrede kako bi se zadovoljile povećane potrebe za prehranjivanjem stanovništva. Takav način poljoprivredne proizvodnje ima mnogo veći uticaj na okoliš, a širenjem intenzivne poljoprivrede postavlja se i pitanje samo održivosti sistema u cjelini.

Proizvodnja mlijeka čini značajan dio poljoprivredne proizvodnje, a njen moderni intenzivni oblik ima značajan uticaj na okoliš. Intenzivni oblik mljekarske proizvodnje karakterišu veliki broj grla smještenih u staji cijelo vrijeme, koja pri tome proizvode od 6.000 do 10.000 kg mlijeka po grlu godišnje. Značajan je uticaj ovakvog načina proizvodnje na okoliš, prije svega na tlo, vodu i zrak dok su uticaji na bioraznolikost i staništa zanemarivi.

Tradicionalan način mljekarske proizvodnje je u svojevrsnoj ravnoteži sa procesima u tlu i povezuje se sa povećanjem ekološke i strukturne kompleksnosti tla, kao i poboljšanjem stabilnosti tla. Prelazak na intenzivno mljekarstvo može da dovede do nekih ekoloških problema.
Intenzivnom poljoprivrednom proizvodnjom smanjuje se udio organskih materija u tlu, što negativno djeluje na plodnost tla. Kada je tlo podvrgnuto intenzivnoj upotrebi dolazi do erozije i ispiranja gornjeg sloja bogatog hranjivim materijama. Nadalje, smanjuje se recikliranje organskih materija u obliku  životinjskog đubriva, preopterećuje se tlo upotrebom životinjskih i vještačkih đubriva te dolazi do dodatnog zagađenja u obliku ostataka hrane, veterinarskih lijekova i pesticida. 
Stočarska porizvodnja popravlja ove probleme jer stajsko đubriovo je bogato organskom materijom i obogaćuje zemljište. Popravlja njegovu strukturu i popravlja strukturu živih organizama u zemljištu koji doprinosi boljoj prozračenosti  i boljim vodno-vazdušnim osobinama zemljišta.

Navodnjavanje tla takođe može negativno uticati na sastav i strukturu tla, jer dolazi do povećanog sadržaja soli u površinskim slojevima tla većinom u suhim klimama, a takođe postoji opasnost od erozije površinskog sloja bogatog hranjivim materijama čime se smanjuje plodnost tla. Pravilno upotrebom ogranskog đubriva poboljšavamo i ove osobine i sprečavamo eroziju tla. Pašnjaci na kojima se vrši ispaša stoke sprečavaju eroziju tla, ako posmatramo na drugi vid proizvodnje. 
Ciklus hranjivih materija je pod uticajem ulaznih varijabli korištenih na farmi: načina prehrane, proizvodnje hrane i krmiva za životinje, te način skladištenja i odlaganja stajskog gnoja. Osnovne hranjive tvari su nitrati, fosfati, i kalij. One su ispuštaju u zrak i tlo na različitim lokacijama na farmi. Vještačka  đubriva se dodaju u tla obično u većim količinama nego što ih tlo može zadržati, pa oni zagađuju šire područje ulazeći u podzemne vode ili prelazeći u druge dijelove tla.   Naravno potrebno je pravilno rukovanje sa stajskim đubrovim i njegovo pravovremeno zaoravanje u zemlju, da nebi došlo do gubljenja hranjivih materija. 

  Sve veća potreba za „zdravom” hranom utiče na povoljne odnose i povećanje potreba za    stajskim  đubrivom, a i njegova cijena je znatno prihvatljivija od vještačkih đubriva. 

Mljekarska proizvodnja utiče na površinske i podzemne vode na niz načina. Već prije spomenuta prekomjerna upotreba đubriva može dovesti do otapanja nitrata, kalija i nekih fosfata u vodi i tako prodrijeti do podzemnih i površinskih voda i povećati udio hranjivih materija u njima, što negativno djeluje na njihov kvalitet. Da bismo ovo sprječili bitno je ulaganja u lagune za skladištenje  otpadnih voda i njihovu pravovremenu manipulaciju, odnosno ispuštanje na za to previđena mjesta i u tačno određene vremenske okvire. Danas je u upotrebi čitav niz ekoloških sredstva koja ne dovode do zagađenja istih. 
Danas se dosta govori o povezanosti zagađenja zraka i mljekarstva, koje se vezuje za emisiju stakleničkih plinova, prije svega metana, amonijaka i azot oksida. Ostali polutani zraka poput sumporovodonika su zanemarive važnosti. Ovo nije tačno jer se iznose pogrešni podatci. 

Emisije „štetnih„ plinova iz ovog lanaca vrijednosti se najvećim dijelom resorbuje u prirodi i on je vezan za kruženje organske materije u prirodi. Životinje su živjele i ranije i to nije dovelo do povećanja stakleničkih plinova u atmosferi. Plinovi koje oslobađaju životinje koriste biljke za svoje procese u izgradnje organske materije. 
Dodatno smanjenje „negativnih” uticaja intenzivnog načina mljekarske proizvodnje se može uraditi i proizvodnjo električne i toplotne energije iz stajnjaka te na taj način dovesti i do povećanja efikasnosti farmi.

Naravno na taj način ćemo smanjiti pozitivan utjecaj stajnjaka na tlo, odnoso smanjit ćemo udio organske materije u istom. S druge dtsrabe udio mineralnih elemenata u digestatu ostaje ne promjenjen i njegovim vraćanjem dobijamo viskovrijedna hraniva. Naravno tu je smanjenje eventualnih pojave nekih bolesti, čiji patogeni u procesu razgradnje u fermentorima nestaju.

Ekološki dio lanca vrijednosti je isto tako održiv uz pravilno rukovanje sa potencijalnim zagađivačima. 
IV. Dodatci

Lanac vrijednosti proizvodnje mlijeka u Bosni i Hercegovini od polja do stola uključuje sedam (7) faza: 
1. proizvodnja svježeg sirovog mlijeka,
2. otkup i transport svježeg sirovog mlijeka,

3. prerada mlijeka i pakovanje,
4. distribucija/veleprodaja

5. maloprodaja
6. potrošač
7. pružaoci dodatni usluga ( savjetodavna služba, pružatelji usuga, dobavljači,Itd.)

Proizvodnja sirovog svježeg mlijeka u Bosni i Hercegovini predstavlja jednu od najvažnijih stočarskih grana proizvodnje, a mljekarska industrija, odnosno prerada mlijeka je jedna od vodećih u prehrambenoj industriji. Prva i najznačajnija faza u kojoj su identifikovani i najveći problemi u proizvodnji svježeg sirovog mlijeka jeste proizvodnja kabaste hrane za krave. Kabastu hranu poljoprivrednici proizvode na vlastitim ili iznajmljenim parcelama i uglavnom obezbijeđuju dovoljne količine kabaste hrane, ali je kvalitet kabaste hrane nije primjeren proizvodnom potencijala krava. Lanac vrijednosti mlijeka počinje uzgojem usjeva kao što su kukuruz, lucerka, djeteline, trave, žitarice i dr., koje se koriste ako voluminozna hrana u ishrani muznih krava. Sve potrebe za kabastom hranom farmeri proizvode na svojim gazdinstvima, samo nabavljaju gotove koncentratne smjese od industrije. Proizvodnja svježeg sirovog mlijeka se obavlja na farmama koje su uglavnom ustinjene koje imaju do 5 muznih krava u stadu. Farme za proizvodnju mlijeka (smještaj, ishrana, muža) su u cijeloj BiH. Proizvodnja sirovog mlijeka u zadnjih par godina održava manje-više stabilnost nešto većoj od 600 milion litara, iako se u određenim godinama bilježe manja variranja ili odstupanja po pitanju količine. Dominantna je proizvodnja sirovog kravljeg mlijeka koja u prosjeku ima udio od 97% u ukupnoj proizvodnji sirovog mlijeka. Na drugom mjestu sa prosječnim učešćem od 2% je ovčije mlijeko i sa 1% učešća je kozje mlijeko. 
Otkup i transport svježeg sirovog mlijeka, mlijeko se otkupljuje direktno od farmera ili organizatora otkupa mlijeka (Zeljoradničke zadruge ili d.o.o.) koji se negdje javljaju kao posrednici u otkupu i dalje distribuiraju mljekasrkoj industriji. S druge strane, imamo i prerađivače koji direktno ugovaraj otkup od poljoprivrednih proizvodđalča. Transport i sakupljanje mlijeka se odvija, još uvijek na tradicionalan način u kante (u manjoj količini), zbirne laktofrize (čime se osigurava bolja higijena mlijeka i sigurnost za potrošače) ili veće laktofrize koji su smješteni na kod pojedinih većih proizvođača mlijeka. Prevoz se obavlja putem manjih ili većih vozila specijalnim za transport mlijeka, koje ga odvoze do mljekara. 
Na teritoriji Bosne i Hercegovine posluje 23 najveće mljekare sa kapacitetima prerade od 350 miliona litara s tim da je njihova iskorištenost tek oko 60%. Mlijeko i mliječne proizvode na evropsko tržište plasira 11 mljekara (Ministartvo spoljnih poslova i ekonomskih odnosa). Prema dostupnim podacima u Bosni i Hercegovini je u 2020. godini bilo registrovano 35 subjekata koji se bave preradom sirovog mlijeka i sa kapacitetima prerade od 450 miliona litar (Komora BiH). 
Pakovanje je tipično za svakog prerađivača. Obično je to pakovanje tetrapak ili plastična ambalaža. Ambalaža je dizajnirana tako da su mliječni proizvodi u ambalaži čisti, svježi i zdravstveno bezbjedni. 

Distribucija upakovanih mliječnih proizvoda od prerađivača do marketa, trgovina i dr. je u specijalizovanim vozilima za transport upakovanih mliječnih proizvoda (hladnjače). 
Gotovo svi maloprodajni objekti imaju u ponudi mliječne proizvode. Mliječni proizvodi su uvijek smješteni na odgovarajući način, da bi se očuvala svježina, čistoća i zdravstvena ispravnost mliječnih proizvoda. 
Potrošači, mlijeko i mliječni proizvodi obezbjeđuju devet esencijalnih hranljivih materija za djecu i odrasle, i obezbijeđuje zdravlje u svim fazama života. 
Pružatelji dodatnih usluga: Ovdje imamo čitav niz subjektata koji nude usluge podrške kao što su transport, skladištenje, marketing, kontrola kvalitete i certificiranje unutar i preko lanca vrijednosti. Zatim ovjde spadaju i savjetodavna služba,koja je prepoznata kao ključna za pružanje poljoprivrednicima (razvijenost je različita u pojedinim dijelovima Bosne i Hrecegovine). Ovdje još spadaju i dobavljač inputa u koje ubrajamo pojedince ili firme koje daju poljoprivrednicima osnovne poljoprivredne inpute kao što su sjeme, gnojiva, pesticidi i mašine. Dobavljači inputa igraju ključnu ulogu u osiguravanju da poljoprivrednici dobiju kvalitetne inpute, što može povećati produktivnost i u konačnici povećati vrijednost konačnog proizvoda. U mnogim su slučajevima lanci vrijednosti isprepleteni unutar ulazne i izlazne proizvodnje (na primjer, sjeme osiguravaju konsolidatori, gorivo trgovci na malo, itd.)

SWOT analiza za poziciju farmera u lanacu vrijednosti

a. Snage
· Raspoloživi prirodni resursi (pašnjaci, livade),

· Nezagađena životna sredina, nezagađeno zemljište za proizvodnju hrane,

· Broj muznih krava, ovaca i koza za proizvodnju mlijeka se postepeno povećava,

· Proizvodnja mlijeka po muznoj kravi se svake godine povećava,
· Značajna ulaganja u farme i proizvodne pogone
· Porodična gazdinstva sa tradicijom u proizvodnji mlijeka i mesa,

· Zdrava populacija životinja,

· Nivo podrške – veći nivo sredstava koje vlade izdvajaju za poticaje u sektoru mljekarstva, postoji značajna sredstva samo bi ih trebalo ravnomjernije rasporediti
· Potražnja za lokalnim sirevima i kajmakom od lokalnog stanovništva,
· Tradicionalna proizvodnja i iskustvo u proizvodnji mlijeka i preradi
· Dovoljni kapaciteti u industriji za preradu mlijeka,
· Postojanje domaćeg tržišta za plasman proizvoda,

· Blizina lokalnih tržišta i kratki lanci dostave proizvoda
b. Slabosti
· Mala
gazdinstva,
preovladava
egzistencijalna
poljoprivreda,
tako
i
ne profesionalno upravljanje gazdinstvom (68% farme do 5 muznih krava),

· Loša infrastruktura i napuštanje sela,
· Sve starije stanovništvo koje se bavi poljoprivrednom proizvodnjom

· Mladi se ne vide u ovoj proizvodnji
· Nepovoljni kreditni uslovi (visoke kamatne stope),

· Ne mogućnost apliciranja kod banaka, zbog ne riješenih imovinsko pravnih odnosa I okretanje mikrokreditnim organizacijama
· Nedostatak investicija
· Nedovoljne zemljišne površine za proizvodnju stočne hrane 
· Nedovoljna proizvodnja kabaste hrane na gazdinstvu,

· Loš kvalitet sirovog mlijeka,

· Skup sistem otkupa mlijeka – veliki broj malih gazdinstava što otkup čini skupljim i otežava postizanje kvaliteta/higijene mlijeka,

· Poboljšanje pasminkog sastava
· Loše upravljenje ishranom i reprodukcijom muznih krava,

· Nizak nivo iskorištenosti genetskog potencijala grla u proizvodnji mlijeka,

· Neadekvatni objekti za držanje stoke, potrebna ulaganja u modernizaciju,
· Neodostatak radne snage i sve veće cijena iste
· Stara i loša mehanizacije na gazdinstvu,

· Neadekvatne savjetodavne i stručne službe,

· Struktura prerade u industriji (65% UHT mlijeka) i nedostatak domaćih proizvoda sa dodanom vrijednosti,

· Potrošnja enegije na gazdinstvima (energetska efikasnost),

· Loše upravljanje sa dodatnim mogućnostima za stvaranje dohotka na gazdinstvima
c. Mogućnosti
· Konsolidacija gazdinstva uvođenje boljih i produktivnijih pasmine goveda
· Ulaganje u opremanja farme u pogledu  poboljšanja proizvodnje i kvaliteta mlijeka,

· Postojeći prerađivački kapaciteti za preradu sirovog mlijeka,
· Ulaganja u direktnu prodaju mlijeka krajnjim kupcima

· Stvaranje proizvoda sa dodatnom verijednošću (sirevi, kiselo mliječni proizvodi) na samim gazdinstvima, ulganja u mini sirane

· Prerada surutke i proizvodnja novih vrsta sireva,
· Nedovoljno iskroišteni zemljišni potencijali za proizvodnju kabaste hrane,
· Rastuća potražnja za organskim, domaćim i visoko-kvalitetnim proizvodima

· Mogućnosti ulaska na lokalana, regionalna i EU tržišta

· Korištenje fondova EU i programa ruralnog razvoja

· Udruživanje poljoprivrednih proizvođača u sektoru mljekarstva u smislu efikasnosti  proizvodnje, prerade i marketinga,
· Jačanje Zadružnog sektora
· Poboljšanje infrastrukture (seoski putevi) u cilju poboljšanja otkupa mlijeka,

· Organizovana edukacija u blasti proizvodnje sira u ruralnom području,

· Zaštita/brendiranje tradicionalnog sira i drugih autohtonih vrsta,

· Porast potražnje za domaće proizvedenim mlijekom i mliječnim proizvodima,

· Donatorska podrška u poboljšanju zdravlja, higijene i slijedivosti u lancu ishrane mlijeka i mliječnih proizvoda,

· Mogućnost proizvodnje proizvoda koji imaju višu vrijednost.
d. Opasnosti
· Depopulacija sela,

· Smanjenje broja stoke,

· Nespremnost pristupanju EU zbog neadekvatnih poljoprivrednih udruženja;

· Neorganizovana i neefikasna proizvodnja,

· Visok nivo uvoza i slabe kontrole uvoznih proizvoda
· Neadekvatno ulaganje u istraživanje i razvoj za poboljšanje proizvodnje i raznovrsnosti  proizvoda,

· Struktura gazdinstava (veliki broj malih proizvođača, visoki troškovi otkupa mlijeka) čine   proizvodnju mlijeka nekonkurentnom,

· Krediti za razvoj i investicije su još uvijek limitirani nedostatkom garancija i percepcijom visokog rizika,

· Dugoročno nedovoljna inskorištenost kapaciteta za proizvodnju povećava rizik od zatvaranja proizvodnih pogona,
· Klimatske promjene koje utiču na proizvodnju stočne hrane
· Troškovi usklađivanja sa EU usklađenim okolišnim zakonima i uslovima će još više umanjiti konkurentnost.
· Fluktacije cijena sirovina i proizvodnih troškova

Preporuke zasnovane na swot nalaizi

Razvoj proizvodnje mlijeka u Bosni i Hercegovini u narednom periodu moguće je pod slijedećim  uslovima:

· Osigurati dugoročnu stimulativnu otkupnu cijenu mlijeka,

· Osigurati stalne i povoljne izvore kreditiranja,

· Stalan sistem poticaja i naknada,

· Efikasna pomoć stručnih službi (savjetodavna, stočarsko-selekcijska, veterinarska i agroekonomska),

· Uspostavljanje veze sa poslovnim subjektima prerađivačke industrije i industrijom stočne hrane,

· Uspostavljanje povezanosti sa drugim srodnim privrednim granama,

· Zakonskim propisima odrediti kriterije kvaliteta proizvoda, posebno rasplodnih goveda i uvesti praksu plaćanja prema EU mjerilima,

· Omogućiti konkurenciju domaćih i stranih uzgojnih programa,

· Poboljšanje higijenskih uslova na farmama.
Ograničavajući faktori razvoja proizvodnje mlijeka su:

· Nerazvijeno tržište i promet poljoprivrednog zemljišta.

· Vlasnička struktura i zapuštenost poljoprivrednih površina (50% ugari i neobrađene oranice u F BiH i 42% u Republici Srpskoj).

· Lokacija farmi za proizvodnju mlijeka i njihova usitnjenost.

· Psiho-socijalni odnos prema ruralno (seoskom), a posebno prema stočarskoj proizvodnji.

· Inferiorni atributi stočarske proizvodnje, posebno proizvodnje mlijeka (muža) u odnosu  na radno atraktivnije grane privrede uopšte (trgovina, usluge i dr.).

Program razvoja proizvodnje sirovog mlijeka u BiH treba da počiva na četri kategorije proizvođača:

1. Mala mliječna stada sa prosječno do 5 grla u stadu nemaju preduslov ni motiv za poslovno napredovanje.

2. Moderni konvencionalni sistemi proizvodnje na adaptiranim manjim farmama sa prosječno od 15 do 20 muznih krava u stadu. Procjenjuje se da bi se na ovim farmama mogla ostvariti prosječna proizvodnja od 4.500 do 5.500 litara mlijeka po kravi godišnje.
3. Sistem specijaliziranih porodičnih farmi muznih krava sa 40 do 50 krava u stadu. Na ovim farmama mogla bi se ostvariti proizvodnja od 5.500 do 6.500 litara mlijeka po kravi godišnje.
4. Sistem velikih farmi muznih krava (sa više od 100 krava u stadu), koje bi mogle obezbjediti proizvodnju mlijeka više od 6.000 litara po kravi godišnje.

Proizvodnja mlijeka treba biti primarno usmjerena jeftinijim i kvalitenijim proizvodima. Ovo je moguće novim tehnologijama, posebno u načinu držanja i postupanja sa životinjama, ishrane, higijene i dr.
Treba davati prednost sistemima kojima se maksimalno koriste jeftiniji inputi – krma sa travnjaka i oraničnog plodoreda. Intenzitetu proizvodnje mlijeka po grlu treba suprotstaviti, intenzitet, odnosno profit po jedinici površine, odnosno uloženog kapitala. Oslonac razvoja proizvodnje mlijeka treba biti na voluminoznoj krmi.
Proizvodnja mlijeka na manjim farmama treba postepeno poprimati obilježja – organska, autohtona.

Neki od zaključaka su :

1. do zadnjeg momenta prije ulaska u EU nema potrebe da se izbacuje podsticaj po litru mlijeka
2. prije ulaska u EU napraviti program podsticanja konkurenosti malih proizvođača, kako bi izrasli na 50 - 100 muznih krava, te nakon ulaska u EU opstali.
3. odsticaji za kapitalna ulaganja moraju biti najmanje 65% za sve farmere i 80% za mlade farmere. Podrška od 40 ili 50%, te do 50% nije dovoljna. Restruktuiranje proizvodnje mlijeka i stvaranje većeg broja tržišnih usmjerenih farmi mora početi što prije.   
4. Riješiti pitanje upravljanja zemljištem. U EU sve ide po ha i grlu i svi oni koji ne budu imali riješeno ovo pitanje, će se izgasiti. Proizvodnja mlijeka ne može bez hektara.
5. Usvojiti pravilnik kojim će se regulisati pitanje korišćenja plavog dizela u BiH u skladu sa EU standardima (u Hrvatskoj imaju po kravi 180 l i po ha 120, koji košta od 40-50% od regularne cijene dizela.

6. Riješiti sistem obilježavanja goveda- obilježavanje u BiH nije efikasno i nije usklađeno sa EU pravilima. Uzgajivač sam treba da obilježava.
7. Potrebno je napraviti strategiju tranzicije mljekarskog sektora ka EU

8. Saradnja između privatnog sektora i državnih institucija mora biti unapređena
Od sedam najvećih prerađivača mlijeka u B&H, tri mljekare su u vlasništvu stranih investitora koje u otkupu i preradi sirovog mlijeka učestvuju sa 64%. Proizvodni programa ovih mljekara je uslovljen zahtijevima vlasnika.

Proizvodnja sira učestvuje u proizvodnom programu tek sa nekih 3 do 4%, a proizvodnja maslaca  0.20%.

Proizvodnja sira je uglavnom u manjim prerađivačkim kapacitetima. Na pijacama uglavnom se prodaje sir i kajmak kao domaći tradicionalni proizvodi

U budućnosti treba dati veći značaj dugotrajnijim mliječnim proizvodima i proizvodima sa dodanom vrijednošću. Tako da treba očuvati tradicionalnu proizvodnji i poduzimati mjere u cilju standardizacije i zaštite geografskog porjekla i originalnosti nekih tipova sira.

